Duke Nukem (pelisarja)

Duke Nukem on videopelisarja, joka on nimetty samannimisen päähahmonsa mukaan. Sarjan ensimmäiset pelit kehitti Apogee Software (nykyään 3D Realms) MS-DOS:ille. Myöhemmin mukaan tulivat muut kehittäjät ja alustat. Kaksi ensimmäistä peliä ovat kaksiulotteisia tasohyppelyitä ja muut ensimmäisen ja kolmannen persoonan ampumapelejä. Pelisarja tuotti yli miljardi dollaria vuoteen 2001 mennessä.Threshold & Dimension Team On Duke Nukem Feature Film 

Vuonna 2010 pelisarjan oikeudet osti Gearbox Software,Gearbox Software Acquires Rights To Entire Duke Nukem Franchise, Free Level Cap Upgrade For Borderlands (arkistoitu)  joka saattoi Duke Nukem Foreverin kehitystyön päätökseen ja julkaisi sen vuonna 2011.

 Pelit 

 Pääsarja 
 Peli Julkaistu Alustat Duke Nukem 1991 MS-DOS, Windows (2012), macOS (2013) Duke Nukem II 1993 MS-DOS, Windows (2012), macOS (2013), iOS (2013) Duke Nukem 3D 1996 MS-DOS, Game.com (1997), Mac OS (1997), Sega Saturn (1997), PlayStation (1997, nimellä Duke Nukem: Total Meltdown), Nintendo 64 (1997), Sega Mega Drive (1998, vain Brasiliassa), Xbox Live Arcade (2008), iOS (2009), Android (2011), Steam (2013; Windows, macOS ja Linux), PlayStation 3, PlayStation Vita (2015), Xbox One, PlayStation 4 (2016), Nintendo Switch (2020, nimellä Duke Nukem 3D: 20th Anniversary World Tour) Duke Nukem Forever 2011 Windows, macOS, PlayStation 3, Xbox 360

Kolme ensimmäistä peliä kehitti Apogee Software / 3D Realms MS-DOS:ille. Niistä on saatavilla ilmaiseksi levitettävä mutta rajoitettu shareware-versio.

Duke Nukem on kaksiulotteinen vaaka- ja pystysuuntaan vierittyvä tasohyppelypeli 16-värisellä EGA-grafiikalla. Peli nimettiin tekijänoikeussyistä uudelleen Duke Nukumiksi versiossa 2.0.3DRealms Official Duke Nukem I page  Alkuperäinen nimi kuitenkin palautettiin sarjan myöhempiin peleihin.

Jatko-osa Duke Nukem II on myös tasohyppelypeli. Se on yli neljä kertaa edeltäjäänsä suurempi ja sen grafiikka on VGA:ta, joskin värejä on näytöllä edelleen vain 16 yhtä aikaa. Pelissä on MIDI-musiikki ja digitoidut ääniefektit.

Kolmas osa, Duke Nukem 3D, on kolmiulotteinen ensimmäisen persoonan ampumapeli 256-värisellä grafiikalla. Viholliset ja esineet on kuitenkin toteutettu kaksiulotteisilla spriteilla. Pelille julkaistiin useita lisäosia.

Neljäs peli, Duke Nukem Forever, julkistettiin jo vuonna 1997 mutta sen julkaisi Gearbox Software vasta vuonna 2011.

 Spinoffit 
 Peli Julkaistu Alustat Duke Nukem: Time to Kill 1998 PlayStation Duke Nukem: Zero Hour 1999 Nintendo 64 Duke Nukem: Land of the Babes 2000 PlayStation Duke Nukem: Manhattan Project 2002 Windows, Xbox Live Arcade (2010), Steam (2013; Windows ja macOS), iOS (2014)

 Käsikonsoli- ja mobiilipelit 
 Peli Julkaistu Alustat Duke Nukem 1999 Game Boy Color Duke Nukem Advance 2002 Game Boy Advance Duke Nukem Mobile 2004 Tapwave Zodiac, mobiili Duke Nukem Mobile II: Bikini Project 2005 mobiili Duke Nukem Arena 2007 mobiili Duke Nukem: Critical Mass 2011 Nintendo DS

 Pelisarjan tulevaisuus 
Gearboxin edustaja lausui vuonna 2017, ettei uusia Duke Nukem -pelejä ole suunnitteilla.Bulletstorm: Full Clip Edition Interview — Gearbox Publishing on Bringing Back a Cult Classic (arkistoitu) 

 Lähteet 

 Aiheesta muualla 
 Duke Nukem series – MobyGames 

*
Luokka:Videopelisarjat